钦定古今图书集成/明伦汇编/氏族典/第376卷 > 董兴
## 钦定古今图书集成/明伦汇编/氏族典/第376卷 > 董兴

按《明外史孙镗传》：“董兴，长垣人。初为燕山右卫指挥
使，累迁署都指挥同知。正统中，举将才，进署都指挥
使，京营管操。复用荐，擢署都督佥事，充右参将，从讨
邓茂七，破馀党，进都督同知。黄萧养啸众围广州，贼
众至十馀万，僭称王，攻城急。诏拜兴左副总兵，调江
西、两广军往讨。景泰元年二月，至广州击贼，杀万馀”
人，馀多就抚。萧养中流矢死，馀党皆伏诛。论功，进石
都督，留镇广东。久之，召还，分督京营。与曹吉祥结为
婚姻，冒夺门功，封海宁伯。未几，以总兵官镇辽东，予
世券。吉祥诛，夺爵。仍右都督镇广西。立功。以吕贵荐，
复爵，总兵宣府。宪宗嗣位，罢还。家居十馀年卒。